stanford-oval/wikipedia huggingface dataset:
Lehtoviinihapero

| Lehtoviinihapero> Uhanalaisuusluokitus |
| --- | --- |
 
Suomessa::  Elinvoimainen
 
Tieteellinen luokittelu
Domeeni::  Aitotumaiset Eucarya
Kunta::  Sienet Fungi
Kaari::  Kantasienet Basidiomycota
Luokka::  Varsinaiset avokantaiset Agaricomycetes
Lahko::  Russulales
Heimo::  Haperot ja rouskut Russulaceae
Suku::  Haperot Russula
Laji::  pubescens
Kaksiosainen nimi
 Russula pubescens  A. Blytt 
Infobox OKNimi-testi OK: 
Lehtoviinihapero (Russula pubescens) on haperolaji. Sen lakki on 4–12 senttimetriä leveä. Lakki on väriltään viininpunainen tai punaruskea ja pinnaltaan epätasainen ja reunasta uurteinen. Lakin keskusta on reunoja vaaleampi ja vihertävä. Pintakelmu on osittain nyljettävissä. Heltat ovat aluksi valkoisia ja myöhemmin kellertäviä. Itiöpöly on keltaista. Malto on valkoista, mutta se muuttuu leikkauspinnalta punertavaksi tai haamaaksi. Jalka on 4–10 senttimetriä pitkä ja valkoinen. Sienen maku on mieto, ja se on hyvä ruokasieni. Lehtoviinihapero kasvaa koko Suomessa lehdoissa, sekametsissä ja tunturikoivikoissa. Se on koivun juurisieni. Kasvuaika on elokuusta syyskuuhun. Laji on luokiteltu Suomessa elinvoimaiseksi.
Lehtoviinihapero muistuttaa viinihaperoa. Lehtoviinihaperon erottaa viinihaperosta epätasaisen, uurteisen ja keskustasta vaaleamman lakin avulla.
Aiheesta muualla

Laji.fi: Lehtoviinihapero (Russula pubescens)
Leninski prospektin metroasema (Pietarin metro)

Leninski prospekt (ven. Ленинский проспект) on yksi Pietarin metron asemista. Se avattiin 5. lokakuuta 1977.
Limingan vaakuna

Limingan vaakuna
Väinö Wallinin piirros Limingan pitäjän sinetistä vuodelta 1896.
Limingan vaakuna on Limingan kunnan tunnus. Vaakunan aiheen kärpät ovat sijoitteluaan myöten peräisin pitäjänsinetistä 1600-luvulta. Aaltokoroinen pieli kuvaa kunnan asemaa Pohjanlahden rannikolla.
Vaakunan selitys on ”sinisessä kentässä aaltokoroinen oikea pieli ja kolme kävelevää kärppää alatusten; kaikki muu hopeaa paitsi kärppien hännänpäät mustia.” Vaakunan on suunnitellut Ahti Hammar, ja Limingan kunnanvaltuusto hyväksyi sen kokouksessaan 22. joulukuuta 1955. Sisäasiainministeriö vahvisti vaakunan käyttöön 8. kesäkuuta 1956.
Lasers

| Lasers Lupe Fiasco |
| --- | --- | --- |

Studioalbumin tiedot
 Äänitetty : 2008–2009
 Julkaistu: 4. maaliskuuta 2011
 Tuottaja(t): Lupe Fiasco, Soundtrakk
 Tyylilaji: hip hop
 Levy-yhtiö: 1st & 15th, Atlantic
Lupe Fiascon muut julkaisut
| Lupe Fiasco’s The Cool 2007 | Lasers 2011 | Food & Liquor II: The Great American Rap Album Pt. 1 2012 |
Singlet albumilta Lasers
 ”Show Goes On” Julkaistu: 26. lokakuuta 2010  ”Words I Never Said” Julkaistu: 8. helmikuuta 2011  ”Out of My Head” Julkaistu: 22. toukokuuta 2011  ”I Don’t Wanna Care Right Now” Julkaistu: 2. joulukuuta 2011
Lasers (tyyliteltynä LASERS) on rap-artisti Lupe Fiascon kolmas, 4. maaliskuussa 2011 julkaistu studioalbumi. Albumilta on julkaistu tähän asti singlet "The Show Goes On" ja "Words I Never Said".
Taustatietoa

Albumin piti olla Lupen viimeinen ja sen piti ilmestyä nimellä Lupe Fiasco's LupE.N.D., mutta Lupen sopimus Atlantic Recordsin esti hänen eläkkeensä. Albumin nimeksi tuli myöhemmin pelkkä LupE.N.D.. Pian albumin nimi muutettiin nimelle We Are the Lasers ja siitä pian nimelle Lasers. Lasers on bakronyymi sanoista Love Always Shines, Everytime Remember 2 Smile.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Tuottaja(t) | Kesto |  |  |  |  |  |  |
| 1. | Letting Go (mukana Sarah Green)  | The Future | 4.26 |  |  |  |  |  |  |
| 2. | Words I Never Said (mukana Skylar Grey)  | Alex da Kid | 4.21 |  |  |  |  |  |  |
| 3. | 'Till I Get There | Needlz | 3.24 |  |  |  |  |  |  |
| 4. | I Don't Wanna Care Right Now (mukana MDMA)  | The Audibles |  |  |  |  |  |  |  |
| 5. | Out of My Head (mukana Trey Songz)  | Miykal Snoddy | 3.24 |  |  |  |  |  |  |
| 6. | The Show Goes On | Kane Beatz | 4.00 |  |  |  |  |  |  |
| 7. | Beautiful Lasers (Two Ways) (mukana MDMA)  | The Future | 4.01 |  |  |  |  |  |  |
| 8. | Coming Up (mukana MDMA)  | The Future | 3.58 |  |  |  |  |  |  |
| 9. | State Run Radio (mukana Matt Mahaffey)  | The Future | 3.57 |  |  |  |  |  |  |
| 10. | Break the Chain (mukana Eric Turner & Sway)  | Ishi | 4.21 |  |  |  |  |  |  |
| 11. | All Black Everything | Wizzo Buchanan | 3.40 |  |  |  |  |  |  |
| 12. | Never Forget You (mukana John Legend)  | Jerry "Wonda" Duplessis, Syience, Arden Altino | 4.08 |  |  |  |  |  |  |
Arvostelut

Metacritic: 57/100
AllMusic:
Entertainment Weekly: A–
Pitchfork: 3.0/10
Rolling Stone:
Lehtovahvero

| Lehtovahvero |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Sienet Fungi
Kaari::  Kantasienet Basidiomycota
Alakaari::  Avokantaiset Agaricomycotina
Luokka::  Varsinaiset avokantaiset Agaricomycetes
Lahko::  Cantharellales
Heimo::  Hydnaceae
Suku::  Vahverot Cantharellus
Laji::  cinereus
Kaksiosainen nimi
 Cantharellus cinereus  Fr. 1821 
Katso myös
   Lehtovahvero Wikispeciesissä   Lehtovahvero Commonsissa 
Infobox OKNimi-testi OK: 
Lehtovahvero eli tummatorvisieni (Cantharellus cinereus, syn. Craterellus cinereus) on vahveroiden sukuun kuuluva sienilaji. Lajia tavataan Euroopan havumetsistä. Suomesta lehtovahveroa ei ole tavattu. Harmaatorvisientä (Pseudocraterellus undulatus) on joskus pidetty lehtovahveron muunnoksena tai muotona. Lisäksi tieteellistä nimeä Craterellus cinereus on käytetty virheellisesti ruskotorvisienestä (Craterellus caeruleofuscus).
Aiheesta muualla

Kuvia tai muita tiedostoja aiheesta Lehtovahvero Wikimedia Commonsissa
Kössi Kanto

| Kössi Kanto> Henkilötiedot |
| --- | --- |
Syntynyt: 23. helmikuuta 1887 Kangasala
Kuollut: 1. huhtikuuta 1917 (30 vuotta)
Ammatti:  näyttelijä
Näyttelijä
Aktiivisena:  1908–1917
Merkittävät roolit:  Daniel Hjort
Kössi Kanto (23. helmikuuta 1887 Kangasala – 1. huhtikuuta 1917) oli suomalainen näyttelijä. Tampereen Työväen Teatterissa uransa tehneen Kannon erikoisalaa olivat sankariroolit.
Elämä ja ura

Kössi Kannon vanhemmat olivat August Kanto ja Maria Timgren. Myös hänen veljensä Kalle Kanto oli näyttelijä. Kansakoulun jälkeen Kössi Kanto työskenteli kassakaappitehtaalla. Hän aloitti näyttelijänuransa Tampereen Työväen Teatterissa 1908 ja työskenteli siellä varhaiseen kuolemaansa saakka.
Kannon näyttämötaiteellisia tehtäviä olivat muun muassa Daniel Hjort, Abel (kappaleessa Ikuinen taistelu), Armas (Tunturi Evind) sekä pääosa näytelmässä Synti.
Kössi Kannon aviopuoliso Sirkka Kanto ja pariskunnan poika Orvo Kanto näyttelivät myös Tampereen Työväen Teatterissa. Kössi Kannon pojanpoika Kössi Jalmari Kanto on niin ikään näyttelijä.
Kössi Kanto kuoli tapaturmaisesti kolmenkymmenen vuoden ikäisenä: hänen päähänsä putosi jäämöhkäle Hämeenkatu 10:ssä sijainneen talon kolmannen kerroksen katolta.
Lähteet ja viitteet

Kotimaisia näyttämötaiteilijoita sanoin ja kuvin, Kustannusliike Opas, Viipuri 1930
Aiheesta muualla

Kysy museolta
Leuenbergin konkordia

Leuenbergin konkordia on vuonna 1973 laadittu luterilaisten ja reformoitujen kirkkojen välinen kirkon oppia koskeva sopimus. Sopimuksen ovat allekirjoittaneen lähes kaikki suuret Manner-Euroopan luterilaiset ja reformoidut kirkot.
Konkordian mukaan sen allekirjoittajat ovat päässeet yhteisymmärrykseen evankeliumin sisällöstä. Sopimuksen tekstissä kuvataan yhteisymmärrys vanhurskauttamisopissa, kristologiassa, sanan teologiassa, kasteessa ja ehtoollisessa.
Lisäksi sopimuksessa mainitaan, että osapuolten tunnustuskirjoissaan antamat oppituomiot ehtoollisesta, kristologiasta ja predestinaatiosta eivät enää koske nykyisiä kirkkoja.
Näillä perusteilla syntyy sopimuksen mukaan  jäsenkirkkojen välille kirkollinen yhteys. Tämän on käytännössä ymmärretty tarkoittavan alttarin ja saarnatuolin yhteyttä: kirkon hyväksyvät toisessa kirkossa toimitetun kasteen, kirkkojen jäsenet ovat tervetulleita jäsenkirkon ehtoolliselle ja kirkkojen saarnaviran haltijat voivat saarnata toinen toisensa kirkossa.
Suomen, Ruotsin ja Islannin luterilaiset kirkot eivät ole allekirjoittaneet konkordiaa.  Sopimus on nähty teologisesti ongelmalliseksi mm. piispanvirkaa koskevien linjauksien sekä siihen sisältyvän sanan teologiaan perustuvan metodin johdosta. Suomen evankelis-luterilainen kirkko on kuitenkin osallistunut Leuenbergin kirkkoyhteisön eli nykyisen Euroopan protestanttisten kirkkojen yhteisön toimintaan esimerkiksi antamalla lausuntoja yhteisön antamista teologisista dokumenteista.
Kössi Kenguru

| Kössi Kenguru |
| --- | --- |
Tyyli:  animaatio
Kestoaika:  noin 10 minuuttia
Luoja(t):  Heikki Prepula
Alkuperämaa:   Suomi
Verkko:  Yle TV2
Esitetty:  1968 – 2002
Jaksoja:  10
Tuotanto
Ohjaaja(t):  Heikki Prepula
Käsikirjoittaja(t):  Heikki Prepula
Kössi Kenguru on suomalainen pala-animaatiosarja, jota valmistettiin vuosina 1968–1978 sekä 1997, 2000 ja 2002. Sarjaa esitettiin pääasiallisesti Pikku Kakkosen yhteydessä. Hahmon loi animaattori Heikki Prepula. Kössi Kenguru seikkaili myös sarjakuvassa, joka ilmestyi Me-lehdessä vuosina 1973–1990.
Kössi Kenguru on yksinkertaisista geometrisista paloista muodostuva vihreä kenguru. Kössin ohella animaatioissa esiintyvät hänen ystävänsä Masa Myyrä, Anselmi Avaruusapina ja Allu Alligaattori.
Jaksot

YLE TV2:n tuottamat jaksot:
Kössi Kenguru pohjolassa, (mustavalkoinen, 1968)
Kössi Kenguru avaruudessa (1972)
Kössi Kenguru vetehisten valtakunnassa (1973)
Kössi Kenguru satujen maailmassa (1974)
Kössi Kenguru ja Aatami Aikuinen (1975)
Kössi Kenguru ja tyhjätaskut (1976)
Heikki Prepulan tuottamat Kössi-jaksot:
Veturi (1978, 7 min)
Plumps! (1997, 8 min)
Yhä ylöspäin (2000, 6 min)
Uninen kurpitsa (2002, 8 min)
DVD-julkaisut

Kössi Kenguru
Kössi Kenguru satujen maassa
Kössi Kenguru ja muut ystävämme
Aiheesta muualla

Ylen Elävä arkisto: Kössi Kenguru
Film-O-Holic.com arvostelu "Kössi Kenguru ja muut ystävämme"-DVD:stä (Arkistoitu – Internet Archive)
Leuhu

Leuhu on noin kuusi kilometriä Saarijärven keskustasta sijaitseva kylä, jossa asuu noin 150 ihmistä. Leuhulla sijaitsee Leuhunkosken voimalaitos joka valmistui 1961. 
Leuhulla sijaitsee myös Leuhun koulu joka lakkautti toimintansa 1998.
Leuhulla sijaitsee Pyssylän ampumarata, joka on auki ympäri vuoden. Leuhuun kuuluu yksi järvi, Puteri, jonka pinta-ala on noin 40 hehtaaria.
Leila Josefowicz

Leila Bronia Josefowicz (s. 22. lokakuuta 1977 Mississauga, Ontario) on kanadalaissyntyinen, Yhdysvalloissa varttunut viulisti.
Josefowicz syntyi puolalaiselle fyysikkoisälle ja englantilaiselle geneetikkoäidille. Perheen muutettua Los Angelesiin hän aloitti viulutunnit kolmevuotiaana. Opetus annettiin Suzuki-menetelmällä. 8-vuotiaasta saakka Josefowicz sai opetusta Robert Lipsettiltä Colburn Schoolissa. 13-vuotiaana hän pääsi stipendillä Philadelphian Curtis Institute of Musiciin. Opettajia olivat Jaime Laredo, Joseph Gingold, Felix Galimir ja Jascha Brodsky. Vuonna 1994 hän sai eksklusiivisen levytyssopimuksen Philipsiltä. Samana vuonna Josefowicz teki Carnegie Hall -debyyttinsä tulkitsemalla Pjotr Tšaikovskin viulukonserton Neville Marrinerin johtaman Academy of St. Martin in the Fieldsin kanssa. Hän pääsi pian esiintymään muiden maailman johtavien orkesterien kanssa ja sai toisella levytyksellään Diapason d'Orin. Vuonna 1996 hänelle myönnettiin toinen Diapason d'Or ja vuonna 1998 Echo Klassik -palkinto. Josefowiczin myöhemmin saamia tunnustuksia ovat olleet MacArthur Fellowship (2008) ja Avery Fisher -palkinto (2018).
Josefowicz asettui Curtis Institutesta valmistumisensa jälkeen New Yorkiin. Hän on tulkinnut orkesteriteosten soolo-osuuksien lisäksi kamarimusiikkia ja pitänyt resitaaleja. Yhteistyökumppaneita kamarimusiikissa ovat olleet John Novacek, Thomas Hampson, Sylvia McNair, András Schiff, Mitsuko Uchida, Truls Mørk, Martha Argerich ja Mischa Maisky. Josefowicz on tehnyt levytyksiä Philipsin lisäksi Deutsche Grammophonille ja Warner Classicsille. Hänellä on ollut Grammy-ehdokkuuksia.
Josefowicz on kantaesittänyt monia häntä varten sävellettyjä konserttoja ja muita teoksia esimerkiksi sellaisilta säveltäjiltä kuin Colin Matthewsilta, Steven Mackeylta ja Esa-Pekka Saloselta. Hän on esittänyt usein myös Oliver Knussenin teoksia. Josefowicz osallistui merkittäviin yhteistyöhankkeisiin myös koronaviruspandemian aikana esimerkiksi kantaesittämällä Matthias Pintscherin hänelle säveltämän teoksen La linea evocativa.
Aiheesta muualla

Viralliset sivut (englanniksi)
Lennart Bodström

| Lennart Bodström> Ruotsin ulkoministeri |
| --- | --- |
 Olof Palmen hallitus 1982–1985  
Edeltäjä:  Ola Ullsten
Seuraaja:  Sten Andersson
Ruotsin opetusministeri
 Olof Palmen ja Ingvar Carlssonin hallitukset 1985–1989  
Edeltäjä:  Lena Hjelm-Wallén
Seuraaja:  Bengt Göransson
Tjänstemännens centralorganisationin (TCO) puheenjohtaja
 1970–1982  
Ruotsin suurlähettiläs Norjassa
 1989–1993  
Henkilötiedot
Syntynyt: 1928
Kuollut: 30. huhtikuuta 2015
Ammatti:  poliitikko, diplomaatti
Lapset:  Thomas Bodström
Tiedot
Puolue:  Sosiaalidemokraatit
Lennart Bodström (1928 – 30. huhtikuuta 2015) oli ruotsalainen sosiaalidemokraattinen poliitikko. Johdettuaan ensin kaksitoista vuotta TCO-ammattiliittoa hän toimi Ruotsin ulkoministerinä vuosina 1982–1985 ja opetusministerinä 1985–1989, minkä jälkeen hänet nimitettiin Ruotsin suurlähettilääksi Norjaan. Ulkoministerinä Bodström aiheutti vuonna 1985 kohun, kun hän oli todennut Dagens Nyheterin toimittajille, ettei uskonut neuvostoliittolaisten sukellusveneiden olleen lukuisten väitettyjen aluevesiloukkausten takana. Porvarillinen oppositio esitti hänelle tästä johtuen epäluottamusta, mutta hän sai valtiopäivien niukan enemmistön tuen.
Boström kuoli 30. huhtikuuta 2015 tukholmalaisessa palvelutalossa 87-vuotiaana. Hänellä oli vaimo ja kolme lasta, joista yksi on poliitikko Thomas Bodström.
Lennart Forsén

Lennart Forsén (7. helmikuuta 1889 Kokkola – 1943) oli suomalainen kemisti-insinööri. Hän toimi Suomessa useissa teollisuusyrityksissä, kunnes muutti 1931 Ruotsiin. Siellä hän toimi vuodesta 1939 Tukholman teknillisen korkeakoulun professorina.
Forsén pääsi ylioppilaaksi 1906 ja hän valmistui diplomi-insinööriksi Zürichin teknillisestä korkeakoulusta 1910 sekä pari vuotta myöhemmin tohtori-insinööriksi samasta korkeakoulussa.
Forsén oli Pietarsaaren sokeritehtaan kemistinä 1912–1913, Paraisten Kalkin kemistinä 1913–1915 ja Lohjan Kalkin kemistinä 1925–1931. Hän johti Åströmin tehtaita Turussa 1916–1919 ja 1921–1924. Vuodesta 1931 alkaen Forsén oli Skånska Cement Ab:n pääkemistinä Malmössä Ruotsissa. Forsén oli Åbo Akademin kemiallis-teknillisen tiedekunnan perustamisen alkuunpanija ja hän hoiti Åbo Akademin kemiallis-teknologian professorin virkaa väliaikaisesti 1921–1922.
Forsén kehitti 1930-luvulla Siporex-kevytbetonin.
Levytykset 81–86

| Levytykset 81–86 Kohu-63 |
| --- | --- | --- |

Kokoelmalevyn tiedot
 Äänitetty : 1981–1986
 Julkaistu: 19. marraskuuta 2008
 Tyylilaji: punk, hardcore punk
 Levy-yhtiö: Poko Rekords
Kohu-63:n muut julkaisut
| Korkeapaineistettu hullujenhuone 2004 | Levytykset 81–86 2008 | Maailmanlopun blues 2011 |
Levytykset 81–86 on punkyhtye Kohu-63:n kokoelma-albumi, joka julkaistiin 19. marraskuuta 2008. Kokoelma sisältää kaiken Poko Rekordsille levytetyn tuotannon, eli Lisää verta historiaan -albumin, Valtaa ei loistoa -mini-LP:n sekä EP:t Pelimannimusaa ja Kolme vuotta myöhemmin.
Kappaleet

Synti
Paavola
Idiootti
Viimeinen valssi
Valtaa I
Huorra
Aivopesu
Kulttuuriarmeija
Valtaa II
Puhtaat
Härpsälä Kids
Rakkaus on sairautta
Lisää verta historiaan
Sotaa
Valtaa III
Turmellus
Ihmisii?
Teillä ei oo maailmaa
Tulevaisuus lohduttaa
Tääkö on vapautta
Me ollaan jumalia
Olet täydellinen
Valtaa IV
Kyllästynyt
Näytä niille
Kaatakaa rauhanjuna
Punakaartilaisten marssi
Henkipatto
Salattua historiaa
Mä vain tanssin
Lennart Brunberg

Lennart Brunberg (13. marraskuuta 1891 Porvoon maalaiskunta – 13. tammikuuta 1945 Porvoo) oli suomalainen Porvoossa vaikuttanut makeistehtailija ja Brunbergin makeisyrityksen perustaja ja johtaja.
Lennart Brunberg meni vuonna 1907 16-vuotiaana oppipojaksi porvoolaiseen A. W. Lindforsin karamelli- ja marmelaatitehtaaseen. Tämän tehtaan oli perustanut vuonna 1897 leipuri A. W. Lindfors ja vuodesta 1898 sen omisti Lindforsin poika Ivar Lindfors. Vuonna 1922 Lindforsin tehtaalla työnjohtajana toiminut Lennart Brunberg perusti oman yrityksen Brunbergin karamellitehtaan Porvooseen Lundinkatu 12:ään, nykyisen Lundin ostoskeskuksen paikalle. Vuonna 1925 Brunbergin tehdas siirtyi suurempiin tiloihin Villa Borgiin Papinkatu 17:sta. Jo 1927 Brunbergin valmistama makeismäärä ylitti Lindforsin tehtaan tuotannon. Vuonna 1928 Lennart Brunberg osti sitten Ivar Lindforsilta Lindforsin makeistehtaan ja muodosti uuden yrityksen nimellä Oy Brunberg-Lindfors Ab. Yritys toimi Lindforsin tehtaan tiloissa Raatihuoneenkadulla. Vuonna 1929 Brunberg osti vielä helsinkiläisen vuonna 1923 perustetun Mella Oy:n makeistehtaan koneet ja oikeuden kaikkiin Mellan tavaramerkkeihin.
Lennart Brunberg harrasti musiikkia ja kuorolaulua. Hän soitti itse viulua ja selloa ja oli mukana muun muassa urheiluseura Akilleksen Sångarbröder-kuorossa, jonka johtajana oli leipuri A. W. Lindforsin poika, painin olympiavoittaja Adolf Lindfors. Brunberg oli mukana perustamassa Porvoon Orkesteriyhdistystä ja Mimerin jousiorkesteria ja hän toimi jälkimmäisen johtajana. Hän hankki Porvoon Konserttikannatusyhdistyksen kautta tunnettuja muusikkoja esiintymään Porvoseen. Brunberg harrasti lisäksi urheilua Porvoon Akilles-urheiluseuran piirissä. Brunberg oli Porvoon kaupunginvaltuuston jäsenenä ja hän toimi Porvoon Käsityö- ja Tehdasyhdistyksen puheenjohtajana.
Täyttäessään 50 vuotta vuonna 1941 Lennart Brunberg teki merkittävän lahjoituksen talvi- ja jatkosodan ruotsinkielisiä sotainvalideja varten perustetulle Porvoon Soturikylälle. Tähän kylään kuului parikymmentä asuinrakennusta ja talousrakennuksia. Brunberg lahjoitti 1941 varoja myös suomenkielisen sotainvalidikylän perustamiseen Askolan Juornaankylään.
Lennart Brunberg menehtyi aamulla 13. tammikuuta 1945 tulipalossa, jossa tuhotui Brunbergin tehtaan konttorirakennus, jossa sijaitsi myös tehtaan lähettämö, valmiiden tuotteiden varasto ja alakerrassa Brunbergin oma asunto. Samassa talossa asunut Lennart Brunbergin poika Börje Brunberg onnistui pelastautumaan talon yläkerrasta. Palo oli saanut alkunsa Lennart Brunbergin makuuhuoneesta mahdollisesti hänen käyttämästään lämpötyynystä. Brunberg oli herännyt palon alkaessa mutta hän menehtyi yrittäessään soittaa puhelimella apua.
Vuonna 1988 Brunbergin perilliset perustivat Lennart Brunbergin muiston kunniaksi Povoon kulttuurielämää ja erityisesti musiikkia tukevan Brunbergin säätiön.
Levytyksiä vuodelta 1939

| Levytyksiä vuodelta 1939 Dallapé |
| --- | --- | --- |

Kokoelmalevyn tiedot
 Julkaistu: 2009
 Formaatti: CD-levy
 Kesto: 73.16
 Levy-yhtiö: Artie Music
Dallapé muut julkaisut
| Levytyksiä vuosilta 1937–1938 2008 | Levytyksiä vuodelta 1939 2009 | Jälleen soittaa Dallapé 2010 |
Levytyksiä vuodelta 1939 on suomalaisen orkesterin Dallapén kokoelma-albumi vuodelta 2009.
Kappaleet

Dallapé 14.6.1938 - Kaksi kitaraa, tango (3:04)
Dallapé & Georg Malmstén 14.6.1938 - Salomaan kukka, foxtrot (2:57)
Dallapé & Georg Malmstén 14.6.1938 - Irja, foxtrot (2:52)
Dallapé & Kaarlo Kari 14.6.1938 - Bambina, tango (3:03)
Dallapé & Kaarlo Kari 14.6.1938 - Muistojen tarhassa, valssi (2:57)
Dallapé & Harmony Sisters 14.6.1938 - O Josef Josef, foxtrot (2:58)
Masan Harmonikkaorkesteri & Georg Malmstén 16.6.1938 - Miks´ lähdit armas luotani, valssi (2:55)
Masan Harmonikkaorkesteri & Tauno Palo 16.6.1938 - Mitä mulle sanoisit, tango (2:57)
Dallapé & Harmony Sisters 17.6.1938 - Naura ja vihellä, foxtrot (2:45)
Dallapé & Georg Malmstén 17.6.1938 - Ruiskaunokki, valssi (2:59)
Odeon-solistiorkesteri & Georg Malmstén 21.6.1939 - La Paloma, tango (3:01)
Odeon-solistiorkesteri & Georg Malmstén 21.6.1939 - Syysunelmia, valssi (2:58)
"Lepakot"-orkesteri & Bruno Laakko 31.7.1939 - Aleksanderin Jazz-yhtye, foxtrot (2:50)
"Lepakot"-orkesteri & Bruno Laakko 31.7.1939 - Kissa vieköön, foxtrot (2:45)
"Lepakot"-orkesteri & Olavi Virta 31.7.1939 - Ruusuhuone, foxtrot (2:41)
"Lepakot"-orkesteri & Olavi Virta 31.7.1939 - Teetä kahdelle, foxtrot (2:51)
"Lepakot"-orkesteri & Olavi Virta 31.7-4.8.1939 - Sotapoika, foxtrot (2:42)
"Lepakot"-orkesteri & Olavi Virta 31.7-4.8.1939 - Pihapihlaja, foxtrot (2:49)
"Lepakot"-orkesteri 31.7-4.8.1939 - Illusion, tango (2:31)
"Lepakot"-orkesteri & Kauko Käyhkö 31.7-4.8.1939 - Unelma, tango (2:33)
"Lepakot"-orkesteri & Kauko Käyhkö 31.7-4.8.1939 - Kyläkeinulla kuutamossa, valssi (3:04)
"Lepakot"-orkesteri 31.7-4.8.1939 - Hochzeit der Winde, valssi (2:31)
"Lepakot"-orkesteri & Kauko Käyhkö 31.7-4.8.1939 - Onnen kenkä, jenkka (2:18)
"Lepakot"-orkesteri & Paavo Raivonen ja Onni Laihanen 31.7-4.8.1939 - Tähtikuvioita, tango (2:48)
Kauko Käyhkön radiosarjasta Täällä tulee Dallapé, päätösosa 17.11.1974 - Bruno Laakon haastattelu 17.11.1974 (5:26)
Leucocephalon yuwonoi

| Leucocephalon yuwonoi> Uhanalaisuusluokitus |
| --- | --- |
 Äärimmäisen uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Matelijat Reptilia
Lahko::  Kilpikonnat Testudines
Alalahko::  Pystytaivuttajat Cryptodira
Heimo::  Geoemydidae
Suku::  Leucocephalon  McCord, Iverson, Spinks & Shaffer, 2000
Laji::  yuwonoi
Kaksiosainen nimi
 Leucocephalon yuwonoi  (McCord, Iverson & Boeadi, 1995) 
Infobox OKNimi-testi OKIUCN-testi OK: 
Leucocephalon yuwonoi on harvinainen aasialainen  kilpikonnalaji. Kansainvälinen luonnonsuojeluliitto IUCN on luokitellut lajin äärimmäisen uhanalaiseksi. Se on sukunsa ainoa laji.
Leucocephalon yuwonoi on keskikokoinen kilpikonna, jonka kuoren pituus voi olla 28 cm. Koiraat ovat palljoin suurempia kuin naaraat. Koiraalla on valkoinen pää.
Laji on kotoperäinen Indonesian Sulawesin saarella. Sitä on tavattu öiseen aikaan kirkkaassa, matalassa purovedessä ja päivisin lehtikarikkeen seassa rannalla.
Vuonna 2018 arvioitiin, että Leucocephalon yuwonoi  on yksi maailman 25 uhanalaisimmasta kilpikonnalajista.
Leucocephalon yuwonoi syö lehtiä, hedelmiä, hyönteisiä ja muita selkärangattomia. Laji on saatu lisääntymään vankeudessa. Naaras munii kerralla vain yhden tai kaksi munaa, mutta vuodessa voi syntyä useita poikueita.
Levytyksiä vuodelta 1929

| Levytyksiä vuodelta 1929 Dallapé |
| --- | --- | --- |

Kokoelmalevyn tiedot
 Äänitetty : 1929
 Julkaistu: 2006
 Tuottaja(t): Artie Music
 Tyylilaji: tanssimusiikki
 Kesto: 76.19
 Levy-yhtiö: Artie Music
Dallapén muut julkaisut
| Levytyksiä vuosilta 1930–1940 2000 | Levytyksiä vuodelta 1929 2006 | Levytyksiä vuosilta 1930–1933 2006 |
Levytyksiä vuodelta 1929 on vuonna 2006 ilmestynyt Dallapé-orkesterin kokoelmalevy, joka sisältää orkesterin kaikki vuonna 1929 soitetut levytykset sekä muutamia Kansanorkesterin nimellä julkaistuja äänitteitä. Kappaleet poikkeavat huomattavasti myöhemmistä levytyksistä, sillä tässä vaiheessa ei vielä käytetty sovituksia lainkaan.
Ensimmäiset levytykset, kappaleet 1-6 on levytetty Helsingissä, ravintola Mikadon kerhohuoneessa saksalaiselle Polyphon-levymerkille. Levyn seuraavat kappaleet (7-15) ovat levytetty saksalaiselle Homocord-levymerkille. Kolmas levytystilaisuus (tällä levyllä kappaleet 16-24) oli Saksassa, mutta mukaan äänityksiin ei lähtenyt koko orkesteri, josta syystä äänitykset julkaistiin Kansanorkesteri-nimellä.
Kansanorkesterin nimellä julkaistuissa kappaleissa soittivat Dallapé-orkesterista Eino Katajavuori, Paavo Raivonen ja Pauli Impivaara. Lisäksi matkalla olivat viulistit Kaarlo Valkama ja hänen veljensä Urho Valkama, joka myös lauloi muutaman levypuolen. Varsinainen laulaja oli näyttelijä Aarne Salonen (joissakin levytyksissä nimellä Matias Arne). Lisäksi mukana oli levytysstudiolta järjestetty, tuntemattomaksi jäänyt saksalainen pianisti.